**PRIJEDLOG**

Na temelju Smjernica za uspostavu urbanih područja i izradu strategija razvoja urbanih područja za financijsko razdoblje 2021. – 2027., verzija 2.0 KLASA: 910-08/21-07/1, URBROJ: 538-06-3-1-1/280-21-7 Zagreb, 12. srpnja 2021. godine, članka 15. stavka 5. Zakona o regionalnom razvoju Republike Hrvatske („Narodne novine“ broj 147/14, 123/17, 118/18), članka 35. zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Martijanec („Službeni vjesnik Varaždinske županije“ 10/13, 24/13, 18/18, 9/20, 14/21, 14/23), **Općinsko vijeće Općine Martijanec na svojoj 16. sjednici, održanoj dana 31.5.2023. godine, donosi**

**ODLUKU**

**o davanju mišljenja na konačni Nacrt Strategije razvoja urbanog područja Varaždin za razdoblje 2021. – 2027. godine i konačni Nacrt Akcijskog plana Strategije razvoja urbanog područja Varaždin za razdoblje 2021. – 2027. godine**

**I.**

Ovom Odlukom Općinsko vijeće Općine Martijanec daje pozitivno mišljenje na konačni Nacrt Strategije razvoja urbanog područja Varaždin za razdoblje 2021. – 2027. godine i konačni Nacrt Akcijskog plana Strategije razvoja urbanog područja Varaždin za razdoblje 2021. - 2027. godine.

**II.**

Ova Odluka dostavlja se Koordinacijskom vijeću urbanog područja Varaždin i Gradu Varaždin na daljnje postupanje kao središtu Urbanog područja Varaždin.

**III.**

Ova Odluka bit će objavljena u „Službenom vjesniku Općine Martijanec“, a stupa na snagu osmog dana od dana objave.

KLASA: 024-01/23-01/10

URBROJ: 2186-19-01-23-3

Martijanec, 31.5.2023. godine

**Predsjednik Općinskog vijeća**

**Stjepan Golubić, ing.**

**OBRAZLOŽENJE**

**PRIJEDLOGA ZA DONOŠENJE MIŠLJENJA NA KONAČNI NACRT SRUP-a VARAŽDIN I KONAČNI NACRT AKCUIJSKOG PLANA SRUP-a VARAŽDIN**

1. **PRAVNA OSNOVA ZA DONOŠENJE**

Pravna osnova za donošenje su Smjernice za uspostavu urbanih područja i izradu strategija razvoja urbanih područja za financijsko razdoblje 2021. - 2027., verzija 2.0 (KLASA: 910-08121-0711,URBROJ: 538-06-3-1-11280-21-7 Zagreb, 12. srpnja 2021. godine) i članka 31. Statuta Općine Martijanec („Službeni vjesnik Varaždinske županije“ 10/13, 24/13, 18/18, 9/20, 14/21, 14/23).

1. **OCJENA STANJA I TEMELJNA PITANJA KOJA SE UREĐUJU**

Razvoj Upravnog područja Varaždin (dalje: UPVŽ) definiran je Strategijom razvoja urbanog područja (dalje: SRUP) koji služi kao multisektorski strateški okvir za korištenje mehanizmom integriranoga teritorijalnog ulaganja (dalje: ITU), a čija je provedba poduprta EU fondovima. Cilj provedbe ITU mehanizma jest decentralizacija, odnosno definiranje zajedničkih smjerova razvoja urbanog područja, postavljanje zajedničkih pravaca djelovanja te olakšavanje zajedničke provedbe projekata.

SRUP kao akt strateškog planiranja regionalnog razvoja prikazuje pristup održivomu urbanom razvoju UPVŽ-a unutar jasno određenog razdoblja, utvrđujući hijerarhiju ciljeva koji su mjerljivi za suočavanje s izazovima prepoznatima u analizi stanja. Analizom stanja identificirane su snage, slabosti, prilike i prijetnje (eng. *SWOT*) UPVŽ-a te su zaključno definirana područja potrebnih ulaganja kako bi se smanjili negativni utjecaji i uklonili postojeći izazovi te realizirali razvojni potencijali. ponude i razvojem selektivnih oblika turizma.

Provedba SRUP-a uključuje postizanje triju strateških ciljeva, s pripadajućim posebnim ciljevima: 1. Konkurentno, inovativno i održivo gospodarstvo

2. Čist i otporan okoliš

3. Uključeni i sigurni građani

1. **OBRAZLOŽENJE POTREBE OSIGURANJA FINANCIJSKIH SREDSTAVA**

Provedba ovog Mišljenja ne zahtijeva osiguranje financijskih sredstava u Proračunu.